ମାତ୍ର ୧ ଟଙ୍କାରେ ଆଇଏଏସ କୋଚିଂ ଦେଉଛନ୍ତି ଏହି ଶିକ୍ଷକ…
ଲକ୍ଷ୍ନୌ,୩୦।୧୦ : ଆଜିର ସମୟରେ, ପ୍ରତ୍ୟେକ ଯୁବବର୍ଗ ଆଇଏଏସ ଏବଂ ପିସିଏସ ହେବାର ସ୍ବପ୍ନ ଦେଖୁଛନ୍ତି । ଏହି ସ୍ବପ୍ନକୁ ପୂରଣ କରିବା ପାଇଁ ଦେଶର ଯୁବସ୍ବର୍ଗମାନେ ଅନେକ ପରିସ୍ଥିତି ଦେଇ ଗତି କରନ୍ତି, କିନ୍ତୁ ଆର୍ଥିକ ସମସ୍ୟା ଯୋଗୁ ଅନେକ ଥର ସେମାନେ ନିଜ ସ୍ବପ୍ନକୁ ଅଧାରେ ଛାଡିଥାନ୍ତି। ଏଭଳି ପରିସ୍ଥିତି ଦେଖି ୟୁପିର ଜଣେ ବ୍ୟକ୍ତି ଆଇଏଏସ ଏବଂ ପିସିଏସ ହେବାକୁ ସ୍ବପ୍ନ ଦେଖୁଥିବା ଯୁବବର୍ଗଙ୍କ ଦାୟିତ୍ୱ ଗ୍ରହଣ କରିଛନ୍ତି । ଲୋକମାନେ ୟୁପିଏସସି ପ୍ରସ୍ତୁତି ପାଇଁ କୋଚିଂରେ ଲକ୍ଷ ଲକ୍ଷ ଟଙ୍କା ଖର୍ଚ୍ଚ କରିବାରେ ଅସମର୍ଥ ହୋଇ ନିଜ ପିଲାମାନଙ୍କୁ ଶିକ୍ଷା ଦେବାରେ ସକ୍ଷମ ନୁହଁନ୍ତି । ୟୁପିର ବାଲିଆ ଜିଲା ନିବାସୀ ଶିକ୍ଷକ ଅନୁପ ଉପାଧ୍ୟାୟ ତାଙ୍କ ଜିଲାର ପିଲାମାନଙ୍କୁ ମାଗଣାରେ ଜି.କେ/ଜିଏସ କୋଚିଂ ପ୍ରଦାନ କରୁଛନ୍ତି। ଏଥିପାଇଁ ସେ ଗୁରୁଦକ୍ଷିଣା ମାତ୍ର ଏକ ଟଙ୍କା ନେଉଛନ୍ତି।

ଅନୁପଙ୍କ ଦ୍ୱାରା ନିଆଯାଇଥିବା ଏହି ପ୍ରଶଂସନୀୟ ପଦକ୍ଷେପ ସବୁ ସ୍ଥାନରେ ଆଲୋଚନା ହେଉଛି। ଅନୁପ ଗତ ୮ ବର୍ଷ ଧରି ଲକ୍ଷ୍ନୌ, ଦିଲ୍ଲୀ ଏବଂ ପାଟନା ଭଳି ଅନେକ ସହରରେ ଆଇଏଏସ ଏବଂ ପିସିଏସ ପାଇଁ ପ୍ରସ୍ତୁତି କୋଚିଂ ଯୋଗାଇ ଆସୁଛନ୍ତି। ଦୀର୍ଘ ସମୟ ପରେ, ଯେତେବେଳେ ସେ ଅନଲାଇନ କ୍ଲାସରେ ସଫଳତା ପାଇବା ଆରମ୍ଭ କଲେ, ସେ ପୁନର୍ବାର ନିଜ ଘର ଜିଲା ବାଲିଆକୁ ଆସିଲେ ଏବଂ ଅନଲାଇନ କ୍ଲାସ ପରେ ସେ ନିଜ ଜିଲାର ପିଲାମାନଙ୍କ ପାଇଁ ମାଗଣାରେ ଜି.କେ/ଜିଏସ ପ୍ରସ୍ତୁତି କୋଚିଂ ଦେବା ଆରମ୍ଭ କଲେ।

ସେ କୁହନ୍ତି ମୁଁ ମଧ୍ୟ ଦାରିଦ୍ର୍ୟ ସହ ସଂଘର୍ଷ କରିଛି, ମୁଁ ଜାଣେ ଦାରିଦ୍ର୍ୟ କ’ଣ। ତେଣୁ ମୁଁ ମୋ ଜିଲାର ପିଲାମାନଙ୍କୁ ମାଗଣା ଶିକ୍ଷା ପ୍ରଦାନ କରିବାର ଦାୟିତ୍ୱ ଗ୍ରହଣ କରିଛି ଯାହା ଦ୍ୱାରା ଏହି ପିଲାମାନେ ଭବିଷ୍ୟତରେ ବଡ ପଦବୀରେ ପହଞ୍ଚି ପାରିବେ। ବର୍ତ୍ତମାନ ପର୍ଯ୍ୟନ୍ତ ମୋ ଦ୍ୱାରା ଶିକ୍ଷିତ ଶହ ଶହ ପିଲା ସେମାନଙ୍କ ଲକ୍ଷ୍ୟରେ ସଫଳ ହୋଇଛନ୍ତି ଏବଂ ବର୍ତ୍ତମାନ ଉଚ୍ଚ ପଦବୀରେ କାର୍ଯ୍ୟ କରୁଛନ୍ତି ।